cy en ceb cs cy ast cy el cy id en cy en es cy cy cy cy cy cy cy cy cy cy cy cy cy cy cy cy cy en la fr cy cy cy es es fr en cy en de en en cy cy en cy en en pt en
Cydweithio ar gynllun Marchnad Lafur Cymraeg – hwb i’r Gymraeg a’r economi drwy fentrau cymunedol | Mentrau Iaith Cymru
Dod o hyd i Fenter
Postiwyd Mehefin 19, 2018 yng nghategori Newyddion
Mewn gweithdy arbennig a gynhelir yng Nghaernarfon ar Fehefin 28ain, bydd cyfle i drafod rôl y Gymraeg mewn mentrau perchnogaeth gymunedol a sut all hynny gryfhau economi’r wlad. Mae rhai o’r Mentrau Iaith dros Gymru yn arwain y gad ar hybu’r Gymraeg a’r economi trwy sefydlu mentrau cymunedol newydd ac felly mae Mentrau Iaith Cymru yn falch o allu bod yn rhan o’r cynllun a’r digwyddiad hwn.
Fel rhan o gynllun Marchnad Lafur Cymraeg sy’n bwriadu creu ymgysylltiad rhwng sectorau a chwmnïau sydd a’r potensial o ddatblygu gwasanaethau a chynhyrchion lle mae sgiliau ieithyddol  y Gymraeg yn hanfodol,  bwriad y digwyddiad yw i ddeall yn well anghenion y sector Berchnogaeth Gymunedol er mwyn  ystyried gwerth y Gymraeg iddi a sut i’w ddatblygu ymhellach.
Cam cyntaf yw hwn i ddatblygu clwstwr yn y sector Perchnogaeth Gymunedol gan roi’r cyfle i’r prosiect wrando ac ystyried gofynion y sector.
Yn ôl Rhun Dafydd o Four Cymru, sydd yn arwain ar y prosiect Marchnad Lafur Cymraeg, y gobaith yw cael trafodaeth adeiladol am sut all y Gymaeg gael ei defnyddio fel arf economaidd gref,
“Rydym yn gweld bod potensial sefydlu clwstwr o fentrau cymdeithasol sy’n gweld gwerth yn y Gymraeg fel modd o adfywio’r cymunedau trwy gynnig gwasanaeth a chyfleoedd swyddi i’w poblogaeth leol.
“Bydd y digwyddiad hwn yn gyfle i fentrau cymdeithasol  ddysgu mwy am y sector wrth i astudiaethau achos a chynrychiolwyr o sefydliadau’r sector gymryd rhan yn yr amryw sesiynau. Mae hefyd yn siawns i’r mentrau ddod at ei gilydd i rwydweithio ac i rannu arferion da o ddefnyddio’r  Gymraeg fel ased i’w busnes.”
Yn ôl Meirion Davies ar ran Mentrau Iaith Cymru, sy’n bartner ar y cynllun, mae hwn yn gyfle eto i amlygu potensial yr iaith ym myd busnes,
“Wrth ystyried nodau’r prosiect Marchnad Lafur Cymraeg rydym wedi ceisio edrych ar glystyrrau lle gallwn ddefnyddio’r Gymraeg fel catalydd i gryfhau’r economi o fewn ein cymunedau. Mae un clwstwr eisoes yn edrych ar sut all meithrinfeydd gael eu datblygu i fod yn fodelau busnes hyfyw a bydd y digwyddiad hwn wythnos nesaf yn edrych ar botensial mentrau cymunedol.
“Mae sawl menter gymdeithasol eisoes yn defnyddio’r Gymraeg fel rhan o weithredu dyddiol ac mae hyn yn profi bod modd datblygu’r iaith a’r economi ar y cyd ynghyd â’r elfennau  cymdeithasol, amgylcheddol ac economaidd sydd ynghlwm â rhedeg menter.”
“Mae creu mwy o waith cyfrwng Cymraeg yn hanfodol i gyrraedd nod Strategaeth Iaith y Llywodraeth Cymraeg 2050 o greu miliwn o siaradwyr Cymraeg. Rhaid cynyddu troedle economaidd y Gymraeg. Rydym yn colli gormod o siaradwyr Cymraeg ifanc oherwydd diffyg cyfleoedd gwaith a chyfleoedd i weithio drwy’r Gymraeg. Bydd y gynhadledd yn neud argymhellion eglur i’r Llywodraeth a’r sut i fynd a’r maen i’r wal yn y maes yma.”
Bydd Meirion, sy’n brif swyddog Menter Iaith Conwy, hefyd yn cyflwyno gwaith y fenter yn ystod y digwyddiad. Mae’r fenter yn gwneud llawer o waith o amgylch iaith ac economi ac wedi llwyddo i sefydlu sawl menter gymdeithasol gan gynnwys meithrinfa a menter yn y sector awyr agored.
Yn ogystal, bydd cyflwyniad gan Owain Gruffydd, Prif Swyddog Menter Bro Dinefwr sydd wedi derbyn grant o’r Gronfa Loteri Fawr yn ddiweddar i adfywio Neuadd Dref Llandeilo i ganolfan amlbwrpas sy’n rhan o gynllun trosglwyddo asedau.
Cynhelir y cyfarfod yn y Galeri, Caernarfon ar ddydd Iau, 28 Mehefin – i gofrestru e-bostiwch marchnadlafurcymraeg@four.cymru neu ewch i http://four.cymru/cy/news/ am wybodaeth bellach. Mae agenda i’w lawrlwytho yma.
Ariennir y prosiect hwn gan Gronfa Amaethyddol Ewrop ar gyfer Datblygu Gwledig drwy Lywodraeth Cymru.
Am wybodaeth bellach cysylltwch â Deian Creunant ar 01970 636419 / Deian.creunant@four.cymru neu Rhun Dafydd ar 02921 674863 / rhun.dafydd@four.cymru
« Post Blaenorol | Post Nesaf »
Mentrau Iaith Cymru Y Sgwar, Llanrwst, Conwy, LL26 0LG
Cwmni Cofrestredig Rhif: 04134269
Dyluniwyd gan View Creative Agency
- Enter Your Location -
Get your current location